kardosdrur/scandi-wiki huggingface dataset:
Ingeborg Paul-Petersen

Ingeborg Paula Paul-Petersen (25. december 1876 i København – 1. november 1952 i Hellerup) var en dansk gymnastikpædagog, svømmetræner og institutleder.

Paul-Petersen var en af dansk svømnings pionerer, idet hun medvirkede til at udvikle svømningens teknisk og metodisk. Hun var træner for de danske svømmepiger, der i 1920'erne, 1930'erne og 1940'erne opnåede internationale resultater. Hun trænede bl.a. Greta Andersen, Else Jacobsen, Ragnhild Hveger, Inge Sørensen og Karen Margrethe Harup.

Paul-Petersen fik i 1893 eksamen fra faderen, Paul Petersens, institut som svømme- og danselærerinde og i 1898 som gymnastiklærerinde. Ved faderens død 1906 overtog hun sammen med søsteren Magdalene Paul-Petersen Paul Petersens Institut.

Eksterne henvisninger 
 

Trænere fra Danmark
Personer fra København
Svømning i Danmark
Tureby Kirke

Tureby Kirke er en kirke placeret tæt op af Turebyholm Gods i Roskilde Stift – ca. 10 km nord for Faxe og 16 km fra Køge

Kirken blev bygget i begyndelsen af 1100-tallet, og var en typisk mindre landsbykirke, men i 1720 blev der tilbygget to store sideskibe. Grunden til denne store udvidelse var, at der på Turebyholm Gods blev oprettet en rytterkaserne og alle husarerne skulle gå i kirke hver søndag. De øverste stolestader er med adelsvåben for Moltke-slægten.

Eksterne kilder og henvisninger 
 Tureby Kirke hos KortTilKirken.dk
 Tureby Kirke i bogværket Danmarks Kirker (udg. af Nationalmuseet)

Kirker i Faxe Kommune
Kirker i Roskilde Stift
Kirker i Præstø Amt
Minuteman for the Moment

Minuteman for the Moment er andet studiealbum fra den amerikanske Post-hardcore gruppe Look What I Did. Det blev udgivet d. 4. Oktober 2005 i USA gennem pladeselskabet Combat Records.

Trackliste

Noter 

 Producer Brian Virtue har tidligere arbejdet sammen med rockgruppen Jane's Addiction.

Album fra 2005
Mesterholdenes Europa Cup i håndbold 1966-67 (kvinder)

Mesterholdenes Europa Cup i håndbold 1966-67 for kvinder var den syvende udgave af Mesterholdenes Europa Cup i håndbold for kvinder. Turneringen havde deltagelse af 12 klubhold, der var blevet nationale mestre sæsonen forinden, samt de forsvarende mestre fra SC Leipzig, og blev afviklet som en cupturnering, hvor alle opgørene til og med semifinalerne blev afviklet over to kampe, hvor holdene mødtes både ude og hjemme. Finalen blev afviklet som én kamp på neutral bane.

Turneringen blev vundet af Žalgiris Kaunas fra Sovjetunionen, som i finalen i Bratislava besejrede de forsvarende mestre SC Leipzig fra Østtyskland med 8-7. Det var anden gang i turneringens historie, at et sovjetisk hold sejrede – første gang var i sæsonen 1962-63, hvor Trud Moskva løb med titlen.

Danmark blev repræsenteret af Frederiksberg IF, som blev slået ud i kvartfinalen af Universitatea Timişoara fra Rumænien med 18-12 over to kampe.

Resultater

Ottendedelsfinaler

Kvartfinaler

Semifinaler

Finale 

Finalen blev spillet i Bratislava.

Kilder / eksterne henvisninger 
 World Handball Archive – Women Handball European Champions Cup 1967

Noter 

1966-67 (kvinder)
Håndbold i 1966
Håndbold i 1967
Kvindehåndbold
Murchison-meteoritten

Murchison-meteoritten er en meteorit som ramte Jorden den 28. september 1969 kl. 10.58, nær byen Murchison, Victoria i Australien, hvor en lysende ildkugle blev observeret inden den slog ned. Meteoritfragmenter blev fundet over et mere end 13 km² stort område, hvoraf den største vejer cirka 7 kg. Den samlede masse af alle de fundne meteoritfragmenter overstiger 100 kg.

Undersøgelser af Murchison-meteoritten har vist et betydeligt indhold af komplekse kulstofholdige molekyler af mange forskellige slags: puriner, pyrimidiner, aminosyrer, hydrocarboner, alkoholer og andre. Specielt indholdet af puriner og pyrimidiner og dermed deres extraterristiske oprindelse har vakt interesse på grund af deres funktioner som elementære byggesten og kode-elementer i DNA og RNA.

Aguas Zarcas-meteoriten er en tilsvarende meteorit, der faldt i Costa Rica i 2019 også med et stort indhold af organiske molekyler.

Se også 
 Kap York meteoritten
 Chicxulub-meteoritten

Henvisninger 

Meteoritter
Kemi
Liv i rummet
Organisk kemi
Royce da 5'9"

Ryan Montgomery (født 5. juli 1977 i Detroit, Michigan i USA) er en amerikansk rapper, bedre kendt under kunstnernavnet Royce da 5'9". Han er kendt for sin tidigere association med Detriot hip hop luminary og Eminem. Han har udgivet 4 studioalbum og et mixtape. Royce var den ene halvdel af rap duoen Bad Meets Evil med Eminem og i øjeblikket medlem af hip hop gruppe Slaughterhouse. Hans navn er afledt af bilmærket Rolls-Royce og sin højde på ca 1,74 m (5 fod og 9 tommer). 

Trods hans arbejde med flere prominente rappere, har han stadig til gode at få et stort internationalt gennembrud. Men med sin nye plade "success is certain", der udkom i August 2011, har han for alvor fået slået sit navn fast inden for rappen. Journalisterne hos about.com har rangeret ham som den 30 bedste på deres liste Top 50 MCs of Our Time (1987–2007).

Diskografi

Soloalbum 
 Rock City (2002)
 Death Is Certain (2004)
 Independent's Day (2005)
 Street Hop (2009)

Collaboration album 
 Slaughterhouse (med Slaughterhouse) (2009)

Mixtape & compilation album 
 Bad Meets Evil (1999)
 Build & Destroy (2003)
 M.I.C.: Make It Count (2004)
 The Bar Exam (2007)
 The Bar Exam 2 (2008)
 The Bar Exam 2: The Album (2008)
 The Bar Exam 3: The Most Interesting Man (2010)
 Hell: The Sequel (2011)

Referencer

Eksterne henvisninger 
 
 

Rappere fra USA
Luis Eduardo Pérez

Luis Eduardo Pérez (født 1774, død 30. august 1841) var den første præsident af Uruguay, og bestred embedet fra 24. oktober til 6. november 1830. Han var desuden leder af landets senat.

Politikere fra Uruguay
Uruguays præsidenter
Den parlamentariske styringskæde

Den parlamentariske styringskæde er et begreb, der anvendes i statskundskab. Kæden omfatter de politiske valghandlinger, lovgivningsprocessen, regeringsdannelsen og implementeringen af politiske beslutninger. Evalueringen af styringskædens effektivitet foregår ved det kommende valg. Det er normalt en forudsætning for analyser af styringskæden, at folkesuverænitetsprincippet.

Johan P. Olsens udarbejdede i 1970'erne en model med fire principielle indfaldsvinkler. Som i de klassiske analyser tager han sit udgangspunkt i det suveræne folk, hvorfra al politisk autoritet i et demokrati udgår. Folket vælger ved frie valg repræsentanter en lovgivende forsamling. Denne fastlægger regler for samfundslivet, er ansvarlig for bevillinger til at finansiere lovgivningen. Den udøvende magt eller regeringen forelægger beslutningsforslag for den lovgivende forsamling og implementerer beslutningerne. Der er hertil knyttet en administration, som har ansvaret for implementeringen af lovene, og som kan stilles til ansvar, hvis der foretages handlinger, som strider mod de politiske beslutninger. Teorien forudsætter ikke nødvendigvis rationelle beslutningsprocesser, hvor der er et klart mål for de politiske beslutninger og kan opstilles klare alternativer.
 
 
Den parlamentariske styringskæde har tidligere været det afgørende fokus i politologisk forskning. I de senere år er der i stigende grad udviklet en bredere forståelse af politik, hvor politisk magt også tillægges andre interessegrupper, f.eks. organisationer, erhvervslivet og lobbyister. Netværksstyring af offentlige virksomheder, som bl.a. inddrager private aktører, virksomheder og interesseorganisationer i offentlige beslutningsprocesser er et eksempel på "justeringer" af de klassiske elementer i den parlamentariske styringskæde. 
Den globale påvirkning af staternes politiske system opfattes som en begrænsing af den parlamentariske styringskæde, bl.a. fordi energipolitik og miljøproblemer ikke kan løses af nationalstaterne. Finanskrisen er ligeledes et eksempel på de begrænsede muligheder for at implementere en policy 
i hver enkelt stat.

Noter

Litteratur 
 Forfatterkollektiv (1992): Det politiske system og den parlamentariske styringskæde: en analyse af diskrepansen mellem det formelle og det reelle politiske system : foretaget med udgangspunkt i den parlamentariske styringskæde, Institut for Statskundskab, Københavns Universitet 
 Olsen, Johan P. (1978): Politisk organisering, Universitetsforlaget
 Sørensen, Eva & Torfing, Jacob. (2005) Netværksstyring – fra government til governance, Roskilde Universitetsforlag.

Statskundskab
Politologi
Performancedesign

Performancedesign er et design af et forløb af en event, installation, fest, case, opgave eller lignende. Designet er ofte et multimediedesign, hvor den affektive oplevelse også er i centrum. Dvs. en større totaloplevelse, der spiller på mange både kognitive, affektive og psykomotoriske indlærings- eller oplevelses-områder. Gennem det kombinerede, integrerede samspil mellem mange læringsmedier er målet med et godt performancedesign at skabe et større og mere langvarigt gennemslag hos den lærende.

I et performancedesign er deltageren ofte med-performer, hvilket gør at oplevelsen kan opleves meget autentisk, både for de planlagte aktører og de tilkomne aktører. Derfor er en endelig planlægning af et design ikke i så høj grad mulig i forhold til en endelig forberedelse. Derfor er et godt performativt design mere "at være i", end "at se på" eller "blive fortalt om".

Mange indlæringsprincipper, fx David A. Kolbs læringsmetoder og 4mat, bygger på samme grundantagelser, men når i deres designs ofte ikke ud i multimedie-universet og forbliver derved let mere intellektuelle.

Det gamle kinesiske ordsprog siger med få ord, hvad intentionerne med performancedesign er:

 Tell me and I'll forget
 Show me and I'll remember
 Involve me and I'll understand

Performancedesign er også en uddannelse på bl.a. RUC og er relateret til performancekunst.

Kilder 

 Performance-design uddannelse på RUC 

Design
Næbbet (Ærø)

Næbbet er et vinkelforland sydøst for Skjoldnæs Fyr på Ærøs nordspids. Næbbet er et af det Sydfynske Øhavs mest karakteristiske eksempler på et tosidigt opbygget vinkelforland. Her mødes øst- og vestgående havstrømme og afsætter materiale fra Ærøs nordøstkyst. Småsøerne er opstået ved gravning af ral, og da ralgravningen ophørte i 1975, blev her skabt et naturområde med bl.a. ynglende og rastende havterner, blishøne, svaner, ænder, strandskade, rødben og præstekraver ses også. I de senere år har den lille dværgterne ynglet ved Næbbet. Det er vigtigt at tage hensyn til fuglene og det øvrige dyreliv når man færdes på Næbbet. Området har også et rigt planteliv.

På selve Næbbet er der stenet kyst med dybt vand tæt ind til land. Syd for spidsen er der gode fiske og bademuligheder.

Næbbet er en vigtig arkæologisk lokalitet med en boplads fra slutningen af jægerstenalderen  (12.500-3.900 f.Kr.). Der er bl.a fundet et ca. 6.000 år gammelt spyd med en gaffelformet spids, der blev brugt til at spidde fisk med.

Under Kanonbådskrigen (1807-1814) blev Næbbet 1812 forsynet med skanser. Til landets forsvar mod den engelske flåde blev der overalt på strategiske steder opført skanser med artilleri, som kunne beskyde fjenden, hvis han vovede sig for langt ind mod kysten. Det viste sig at være meget nødvendigt, for engelske flådestyrker angreb i foråret 1808 Avernakø. 

Lokaliteter på Ærø
Postulant

En postulant (fra , at spørge) var oprindeligt en person som lavede en forespørgsel; dvs en kandidat. 

Anvendelsen af termen postulant er nu mest afgrænset til dem som ønsker adgang til et kloster eller andre kristne ordensfællesskaber, før den egentlige indledende prøvetid. Postulat er det tidsrum på i reglen adskillige måneder hvor postulanten kan lære at kende livet i fællesskabet. Postulat ligger før den indledende prøvetid, altså før selve noviciatet.

Kilder/referencer

Munke og nonner
DJ Hero

DJ Hero er et musikspil udviklet af FreeStyleGames hvor spilleren påtager sig rollen som en DJ. Spillet ligner Guitar Hero, men i stedet for en guitar bruger du et DJ-pad spilcontroller. Der er en speciel udgave af spillet, der indeholder flere sange med kunstnere som Eminem og Jay-Z. Der er i alt 102 numre i hele spillet, og du kan spille på fem forskellige sværhedsgrader Beginner, Easy, Medium, Hard samt Expert.

Eksterne henvisninger 
 Officielle Hjemmeside 
 Spelrecensioner Wiki – DJ Hero

Computerspil fra 2009
PlayStation 2-spil
PlayStation 3-spil
Wii-spil
Xbox 360-spil
Activision-spil
Noviciat

Noviciat (af latin novus ny) er i kirkelig sammenhæng prøvetiden for en kommende nonne eller munk i et kloster. Prøvetiden finder sted inden aflæggelse af de første løfter og varer normalt et år og må ikke vare mindre end seks måneder. I den periode gennemgår novicen en uddannelse med henblik på at afklare, om vedkommende vil og kan indtræde i klosterlivet. Noviciatet afsluttes med aflæggelse af de første løfter. 

Forud for at blive novice, skal personen have været postulant.

Kilder 
 Katolsk Minileksikon, Katolsk Forlag 1994

munke og nonner
Dr. Horrible's Sing-Along Blog

Dr. Horrible's Sing-Along Blog, er en tragikomisk musical miniserie i 3 akter fra 2008, skrevet af Joss Whedon, hans brødre Zack Whedon og Jed Whedon samt Maurissa Tancharoen. Neil Patrick Harris, Felicia Day og Nathan Fillion spiller hovedrollerne. Serien blev skrevet under en strejke blandt radio, TV og film-forfattere i USA (WGA). Ideen var at skabe et projekt der var relativt småt og billigt, men samtidig var professionelt udført, og dermed vise at de problemer strejken omhandlede kunne undgåes. Af samme årsag blev serien produceret til at være frit tilgængelig på nettet (bl.a. Youtube). 

Hovedpersonen Billy (Neil Patrick Harris) har et alter-ego som super-skurk – den onde "dr. Horrible". Men han må balancere sine ambitioner som super-skurk med sine problemer med superhelten Captain Hammer (Nathan Fillion) og deres fælles kærlighedsinteresse Penny (Felicia Day)

Eksterne henvisninger 

 
 

Science fiction
Superheltefilm
Harold & Kumar Escape from Guantanamo Bay

Harold & Kumar Escape from Guantanamo Bay, der kan forkortes "H&K: EFGB", er en amerikansk komedie fra 2008, baseret på to menneskers humoristiske liv. Den er efterfølger til filmen "Harold and Kumar go to White Castle".

Eksterne Henvisninger 

Amerikanske film fra 2008
Komediefilm fra USA
Aud Schønemann

Aud Schønemann, egentlig Aud Pande-Rolfsen (13. november 1922 – 30. oktober 2006) var en meget folkekær norsk skuespillerinde.

Biografi 
Hendes forældre var skuespillerne August Schønemann (1891-1925) og Dagmar Kristensen (1901–1987). Hun var gift med skuespiller og NRK-medarbejder Jan Pande-Rolfsen (1922-2002) fra 1948. Sammen havde de sønnen Pål Pande-Rolfsen.

Schønemann debuterede tidligt i norsk sceneliv, men er mest kendt for rollen som Valborg Jensen i de norske film om Olsenbanden og som moderen (Magnhild Fleksnes) til Marve Fleksnes i tv-serien Fleksnes. Schønemann er den kvindelige skuespiller, som har medvirket i flest norske film, nemlig cirka halvtreds film.  I de senere år spillede hun blandt andet den godtroende syerske Margit i Fredrikssons fabrikk, sammen med blandt andreElsa Lystad, Anne Marie Ottersen og Brit Elisabeth Haagensli. Hun spillede Sigrid Skau i serien Nr. 13.

Schønemann spillede desuden rollen som bestyrerinden i Ola Isenes populære indspilning af Genser'n te'n Johansen (Melodi: Bjarne Amdahl, tekst:Reidar Anthonsen) (RCA Victor NA 1069) i 1950'erne. Hun gentog rollen på Trøste og Bæres album Full pakke (Tylden & Co.) (1992).

Aud Schønemann blev i 2003 ramt af et hjerneslag, og mistede taleevnen. Hun kom sig aldrig og tilbragte sine sidste år på Uranienborg-hjemmet. Hun blev bisat fra Vestre krematorium i Oslo den 9. november 2006.

Priser og udmærkelser 
 Teaterkritikerprisen 1968/69
 Leif Justers ærespris 1992
 Oslo bys kulturpris 1997
 Amandas Ærespris 1997
 Hedersprisen under Komiprisen 2001
 St. Hallvardsmedaljen 2002

Eksterne henvisninger 
 
 

Personer fra Oslo
Olsenbanden (Norge)
Skuespillere fra Norge
Modtagere af Kritikerprisen
Encore/Curtains Down

Encore/Curtains Down (eller blot Encore) er titelnummeret fra den amerikanske rapper Eminems femte studiealbum, Encore. Sangen blev udgivet som vinyl, dog kun i USA.

Sangen blev nomineret i kategorien Bedste rap-sang af en gruppe eller duo ved Grammy Awards 2006.

Hitliste

Referencer 

Eminem-sange
Singler fra 2004
Elevator (Eminem)

Elevator er en sang af den amerikanske rapper Eminem, der er med på hans album Relapse Refill fra 2009, genudgivelsen af hans album Relapse. "Elevator" var den første ikke-officielle og anden overal single udgivet den 15. december, den samme dag, som Hell Breaks Loose blev udgivet. Sangen er produceret af Eminem selv.

I sangen nævner Eminem, hans mentor Dr. Dre, hans afdøde bedste ven Proof, hans datter Hallie og Amy Winehouse.

Sange fra 2009
Eminem
Singler fra 2009
Eminem-sange
Hell Breaks Loose

Hell Breaks Loose er en sang af den amerikanske rapper Eminem, fra hans 2009-album Relapse: Refill, genudgivelsen af Relapse. "Hell Breaks Loose" var den anden single der blev udgivet den 15. december 2009, samme dag som "Elevator". Med på sangen er Dr. Dre, der også producerede sangen, sammen med Mark Batson.

Musiske personale 
 Eric "Jesus" Coomes – guitar, bas
 Mark Batson – Keyboard
 Dawaun Parker – Keyboard
 Trevor Lawrence, Jr. – Keyboard

Hitliste 
I ugen der sluttede den 2. januar 2010, debuterede "Hell Breaks Loose" som nummer 29 på Billboard Hot 100, som ugens Hot Shot Debut. Sangen kom dog aldrig på hitlisten i Storbritannien.

Eminem
Singler fra 2009
Eminem-sange
Dr. Dre-sange
Old Time's Sake

Old Time's Sake er en sang af den amerikanske rapper Eminem, fra hans sjette studiealbum Relapse, fra 2009. Sangen var den anden ikke-officielle og fjerde single i alt, fra albummet. Sangen har Eminems mentor, rapperen Dr. Dre, med på omkvædet.

Noter 

Eminem
Singler fra 2009
Eminem-sange
Dr. Dre-sange
3 a.m. (Eminem)

3 a.m. er anden officielle single og tredje single i alt fra den amerikanske rapper Eminems sjette studiealbum Relapse. Sangen er produceret af Eminems mentor, Dr. Dre. Sangen blev udgivet på iTunes den 28. april 2009 og musikvideoen havde premiere den 2. maj via Cinemax.

Referencer 

Eminem-sange
Singler fra 2009
We Made You

We Made You er første officielle single og anden single fra den amerikanske rapper Eminems sjette studiealbum, Relapse. Den blev udgivet den 7. april 2009. Sangen er produceret af Dr. Dre, sammen med Doc-Ish og Eminem selv, og de har samplet sangen Hot Summer Nights af Walter Egan.

Trackliste

Medvirkende 
 Mark Batson – Keyboard
 Charmagne Tripp – omkvæd, vokaler

Hitlister

Hitliste

Årslister

Referencer 

Eminem-sange
Singler fra 2009
Crack a Bottle

Crack a Bottle er første, uofficielle, single fra den amerikanske rapper Eminems sjettes studiealbum, Relapse. Med på sangen er sangens producer, Dr. Dre og Eminems protegé, 50 Cent.

Hitlister

Referencer 

Eminem-sange
Singler fra 2009
Dr. Dre-sange
Forever (Drake-sang)

Forever er en sang af den canadiske sanger, sangskriver og rapper Drake. Med på sangen er også rapperne Kanye West, Lil' Wayne og Eminem, hvoraf sidstnævnte fik sangen med på sin genudgivelse af sit sjette studiealbum, Relapse: Refill.

Hitlister

Hitlister

Årlister

Referencer

Eminem-sange
Singler fra 2009
Fiskeler

Fiskeler er et få centimeter tykt, mørkt lerlag, som blev navngivet i 1849 af geologen Georg Forchhammer, og som nu er blevet verdensberømt og årsag til at Stevns Klint er optaget på UNESCO's verdensarvsliste i 2014. Fiskeleret er blottet på Stevns Klint og enkelte andre steder i Danmark. Laget markerer som et gyldent søm K/Pg-grænsen mellem Kridt og Palæogen.

Fra Mexico med meteorspor 

Fiskeleret har et højt indhold af det sjældne metal iridium, der er spor fra den 10-15 km store meteor der slog ned i Mexico og dannede Chicxulub-krateret for 66 mio år siden. Det betyder at fiskeleret stammer fra Mexico og er blevet slynget op i atmosfæren som pulveriseret rødglødende jord og klipper ved meteornedslaget for derefter at brede sig ud over hele jorden. Tilsvarende iridiumholdige lag forekommer på andre lokaliteter spredt over hele Jorden og ses også enkelte andre steder i Danmark, jf. K/Pg-grænsen, men ses mest tydeligt i Stevns Klint.

Se også 

 Masseuddøen
 Meteoritnedslag

Eksterne links og henvisninger 

 Stevns Klint, Denmark: Uppermost Maastrichtian chalk, Cretaceous–Tertiary boundary, and lower Danian bryozoan mound complex af F. Surlyk, T. Damholt og M Bjerager 
 Theme: Cretaceous - Paleogene boundary. Locality: Stevns Klint. GeoSites in Denmark 
 Stevns Klint, verdensarv og historie 
 Fiskeler, Naturstyrelsen anbefaler 
 Stevns Museum 
 Undergrund. Skrivekridt. Naturviden 
 Stevns Klint, verdensarv og historie 
 Naturstyrelsen, geologi 
 Naturviden 

Danmarks bjergarter
Arild Hamsun

Arild Hamsun (3. maj 1914 – 16. marts 1988) var en norsk forfatter.

Han var søn af forfatterne Knut og Marie Hamsun. Under 2. verdenskrig var han frontkjemper på Østfronten og modtog Jernkorset for sin indsats. Ved retsopgøret blev han idømt halvandet års fængsel. Efter faderens død drev han gården Nørholm, hvor han også boede sammen med sin familie.

Forfatterskab 
 Ung mann kommer og går (1939)
 Askeladden i gresset (1941)
 Dager og vers (1943)
 Om Knut Hamsun og Nørholm (1961)
 Ni artikler om Knut Hamsun / ved Arild Hamsun (1976)

Han skrev også artiklen Sten Sparre Nilson og Hamsun og England i Samtiden i 1963 nr. 5.

Referencer 

Faglitterære forfattere fra Norge
Selvbiografer fra Norge
Modtagere af Jernkorset
Nordmænd i 2. verdenskrig
Norsksprogede forfattere fra Norge
Sune Kiilerich

Sune Aagaard Kiilerich (født 18. december 1990 i Ikast) er en dansk fodboldspiller der siden januar 2015 har været på kontrakt med FC Fredericia.

Karriere 
Som 5-årig startede han med at spille fodbold i Ikast FS og kom i 2004 på FC Midtjyllands fodbold-akademi. I 2009 fik han 2 kampe for FC Midjyllands reservehold i Ikast.

Sampdoria 
I januar 2010 skiftede han til Sampdoria i Italien, hvor han startede på klubbens talenthold.

Viborg FF 
Efter et halvt år i Italien tog Kiilerich tilbage til Danmark, da han 30. august 2010 underskrev en ét-årig lejekontrakt med Viborg FF fra 1. division.

Silkeborg IF 
Efter lejekontraktens ophør i Viborg tog Kiilerich til prøvetræning i Silkeborg IF. I starten af juli 2011 købte Silkeborg spilleren fri af kontrakten med Sampdoria, og han tiltrådte på en permanent kontrakt med det jyske klub. Han fik debut for klubben 31. juli 2011, da han kort før afslutningen af hjemmekampen mod SønderjyskE blev indskiftet og afløste Martin Svensson.

I slutningen af januar 2015 blev kontrakten med Silkeborg ophævet, og Kiilerich skrev efterfølgende en kontrakt med FC Fredericia.

Referencer

Eksterne henvisninger 

 

Personer fra Ikast
Fodboldspillere fra Danmark
Fodboldspillere fra Ikast Forenede Sportsklubber
Fodboldspillere fra UC Sampdoria
Fodboldspillere fra Viborg FF
Fodboldspillere fra Silkeborg IF
Fodboldspillere fra FC Fredericia